Stiltiende accept er typisk relateret til ændringer af en allerede eksisterende kontrakt. Det kan fx være en forventet prisstigning eller ændring af vilkår, som du melder ud til dine kunder. Hvis kunden forbliver passiv, kan det i flere tilfælde betragtes som en stiltiende accept af ændringen.
Det er i udgangspunktet ikke muligt at indgå en aftale passivt. Derfor vil det være stort set umuligt at få en stiltiende accept af en ny aftale, der er gyldig jf. aftaleloven – det vil ofte kun være relateret til allerede eksisterende kontrakter.